
2025 m. balandžio 29 d.

Parengto sprendimo projekto tikslas – vykdant Lietuvos Respublikos vietos savivaldos įstatyme numatytas savivaldybių savarankiškąsias funkcijas, padėti užtikrinti Pakruojo rajono gyventojų vaikų ikimokyklinio ugdymo prieinamumą ugdymo įstaigose, kai Pakruojo rajono savivaldybėje netenkinami visi prašymai patekti į ikimokyklinio ugdymo grupes.
Uždavinys – pasirašyti bendradarbiavimo dėl ugdymo paslaugų teikimo sutartį su Pakruojo rajono savivaldybe.

Lietuvos Respublikos vietos savivaldos įstatymo 6 straipsnio 8 dalis (ikimokyklinio ugdymo, vaikų <...> organizavimas <...>); Šiaulių miesto savivaldybės tarybos 2023 m. rugsėjo 7 d. sprendimas Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ (toliau – Aprašas) (minėto Aprašo II skyriaus 5.5 papunktis – Sutartys, kurioms sudaryti būtinas išankstinis savivaldybės pritarimas – dėl Savivaldybės bendradarbiavimo ar jungtinės veiklos su kitomis savivaldybėmis <...>) ir Šiaulių miesto savivaldybės tarybos 2020 m. birželio 4 d. sprendimas Nr. T-229 „Dėl teikiamų paslaugų kitų savivaldybių gyventojams kainos nustatymo ir bendradarbiavimo teikiant ugdymo paslaugas pavyzdinės sutarties patvirtinimo“.

Šiaulių miesto savivaldybės taryba yra nustačiusi kitų savivaldybių gyventojų vaikams apmokėjimą už suteiktas ugdymo paslaugas. Bendradarbiavimo sutartyje numatyta atsiskaitymo tarp Pakruojo rajono ir Šiaulių miesto savivaldybių už suteiktas ugdymo paslaugas tvarka. Šiuo metu Šiaulių lopšelyje-darželyje „Bitė“ ugdomas vienas Pakruojo rajono gyventojų vaikas. Bus sudaroma patvirtintos formos (Šiaulių miesto savivaldybės tarybos 2020 m. birželio 4 d. sprendimas Nr. T-229 „Dėl teikiamų paslaugų kitų savivaldybių gyventojams kainos nustatymo ir bendradarbiavimo teikiant ugdymo paslaugas pavyzdinės sutarties patvirtinimo“) sutartis.

Pasekmės teigiamos, kadangi patvirtinus šį Tarybos sprendimo projektą, bus užtikrintas Pakruojo rajono vaikų ikimokyklinio ugdymo prieinamumas. 

Nebus keičiami.

Papildomai priimti teisės aktų, siekiant įgyvendinti Savivaldybės tarybos sprendimą, nereikės. 
Sprendimui įgyvendinti reikalingos lėšos.
Papildomai priimti teisės aktų, siekiant įgyvendinti Savivaldybės tarybos sprendimą, nereikės. 
Sprendimo projektą parengė Šiaulių miesto savivaldybės Švietimo skyrius. Tiesioginis rengėjas – Švietimo skyriaus vyriausioji specialistė Gintarė Juškienė, tel. (8 41) 38 64 80. Projekto iniciatorius – Švietimo skyrius.

